

Ftesë për Projekt Propozime për Edukimin për Median dhe Informacionin

Instituti Shqiptar i Medias po kërkon propozime projektesh që synojnë ngritjen e kapaciteteve të studentëve në institucione akademike për të ndihmuar në edukimin mediatik (media literacy) në Shqipëri.

Kjo thirrje për propozime është pjesë e projektit “Edukimi për median dhe informacionin për mësuesit e ardhshëm", i mbështetur nga Ambasada e Shteteve të Bashkuara në Shqipëri, i zbatuar nga Instituti Shqiptar i Medias në 11 fakultete të ndryshme në vend.

Thirrja për propozime është e **hapur për studentë individë dhe grupe studentësh** nga 11 universitetet që janë pjesë e projektit të sipërpërmendur. Studentët mund të bashkëpunojnë edhe me pedagogët.

Buxheti i përgjithshëm për këtë thirrje për propozime është **15.000 USD**.

Granti i kërkuar duhet të jetë midis **700 USD- 1.500 USD**. Bashkëfinancimi nuk kërkohet.

Projekti i propozuar duhet të përfundojë më 10 **dhjetor, 2023**.

Udhëzimet për aplikantët dhe format e aplikimit janë bashkëngjitur këtij mesazhi.

Afati i fundit për dorëzimin e propozimit të projektit është: **20 tetor, 2023, ora 17:00**.

Pyetjet në lidhje me këtë thirrje për propozime mund të dërgohen në ilda@institutemedia.org .